
POLUGODIŠNJI IZVJEŠTAJ O IZVRŠENJU FINANCIJSKOG PLANA VRHOVNOG SUDA REPUBLIKE HRVATSKE ZA 2026. 


	
	  


	Vrhovni sud Republike Hrvatske sastavio je Polugodišnji izvještaj o izvršenju financijskog plana za 2026. u skladu s odredbama Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“, broj 85/23).  

PRIHODI 

Vrhovni sud Republike Hrvatske je u 2026. godini planirao ukupno prihoda u tekućem planu u iznosu 6.712.630,00 eura.
Planirani ukupni prihodi u tekućem planu sastoje se od općih pihoda i primitaka (izvor 11)  iz proračuna za financiranje redovne djelatnosti proračunskih korisnika u iznosu od 6.698.430,00 eura, vlastitih prihoda (izvor 31) u iznosu od 8.000,00 eura, a koji prihodi se ostvaruju od čajne kuhinje Vrhovnog suda Republike Hrvatske za zaposlenike, naplate troškova preslika sudskih akata - spisa i od najma prostora za samoposlužni aparat (caffe aparat) za tople i hladne napitke za zaposlenike i Programi Unije (izvor 510) u iznosu od 6.200,00 eura.  
RASHODI 

Ukupni rashodi i izdaci Vrhovnog suda Republike Hrvatske izvršeni u prvom polugodištu 2026. iznose 3.180.782,05 eura.

U odnosu na planirane rashode i izdatke, izvršenje financijskog plana Vrhovnog suda Republike Hrvatske u prvom polugodištu 2026. iznosi 47,39 %  tekućeg plana za 2026. godinu. 
Najveći dio izvršenih rashoda odnosi se na rashode za plaće, ostale rashode za zaposlene, financijske rashode i rashode za prijevozna sredstva, odnosno za otplatu zajma za financijski leasing za dva službena vozila.

PRIHODI  POSLOVANJA PO EKONOMSKOJ KLASIFIKACIJI

Planirani prihodi u 2026. godini iznose 6.712.630,00 eura, a sastoje se od prihoda od prodaje proizvoda i robe te pruženih usluga – vlastitih prihoda (podskupina 66) u iznosu 8.000,00 eura, a koji prihodi se ostvaruju od čajne kuhinje Vrhovnog suda Republike Hrvatske, naplate troškova preslika sudskih akata - spisa i od najma prostora za samoposlužni aparat za tople i hladne napitke, prihoda iz proračuna za financiranje redovne djelatnosti proračunskih korisnika (podskupina 67) u iznosu od 6.698.430,00 eura i Programa Unije (izvor 510) u iznosu od 6.200,00 eura.
RASHODI POSLOVANJA PO EKONOMSKOJ KLASIFIKACIJI

U nastavku se daje pojašenjenje predloženih i izvršenih rashoda Financijskog plana Vrhovnog suda Republike Hrvatske u prvom polugodištu 2026. 

Rashodi za zaposlene

Rashodi za zaposlene planirani su u 2026. godini u iznosu od 6.191.870,00 eura. Isti rashodi izvršeni su u iznosu od 3.018.814,40 eura što čini 48,75 % izvršenja tekućeg plana 2026. godine, a odnose se na rashode za plaće za redovan rad i plaće za prekovremeni rad zaposlenih na Vrhovnom sud Republike Hrvatske, doprinose za obvezno zdravstveno osiguranje i ostale rashode za zaposlene kao što su regres, naknade za bolest, smrtni slučaj, otpremnine, jubilarne nagrade, uskrsnice.

Materijalni rashodi

Materijalni rashodi planirani su u 2026. godini u iznosu od 474.250,00 eura, a izvršeni su u iznosu od 152.546,22 eura ili 32,17 % u odnosu na tekući plan za 2026. godine. Odnose se na ostvarenje programskih aktivnosti i redovno poslovanje Vrhovnog suda Republike Hrvatske.

Financijski rashodi 

Financijski rashodi planirani su u 2026. godini u iznosu od 5.160,00 eura, a izvršeni su prvom polugodištu 2026. u iznosu od 1.042,41 eura ili 20,20 % u odnosu na tekući plan za 2026. godinu. Navedeni rashodi odnose se na otplatu kamata za financijski leasing, bankarske usluge i usluge platnog prometa. 

Rashodi za nabavu nefinancijske imovine

Navedeni rashodi panirani su u iznosu od 41.350,00 eura, a izvršeni su u iznosu 8.379,02 eura ili 20,26 %, u odnosu na tekući plan za 2026. godinu, a odnose se na rashode za otplatu glavnice financijskog leasinga za dva službena vozila i  rashode za nabavu  uredske opreme i namještaja.


Zagreb, 13. srpnja 2026.

